تورکیه-‌ده یاخا‌لانان کوچمن سایی 2021-جی ایلده مارس آیی‌نین 24-نه قدر 22 مین 115 مین اولوب.
ایچ ایشلر ناظیری سلیمان سویلو بالیکسیرین آیوالیک قصبه‌سینده تشکیل ائدیلن کوچ ایداره ائتمه قیمتلندیرمه ییغینجاغیندا ائتدیگی چیخیشدا تورکیه-‌ده یاخا‌لانان قانون‌سوز کوچمن سایینا توخونا‌راق، "یاخا‌لانان قانون‌سوز قاچقین سایی 2019-جو ایلده ذیروه‌یه چاتا‌راق 454 مین 662-یه چیخیب. یئنی نوع کوروناویروس (کووید-19) اپیدمیسی‌نین تأثیری ایله 2020-جی ایلده بو رقم 122 مین 302-یه دوشوب. 2021-جی ایلده 24 مارس تاریخیندک بو رقم 22 مین 115 اولا‌راق رئاللاشیب" دئییب.
قانون‌سوز کؤچ چرچیوه‌سینده 2019-جو ایلده 103 مین 858 دیپورت ایشله‌می رئاللاشدیغینی و دیپورت عملیات‌لاری ایله علاقه‌لی بو اؤلچوده بیر عملیاتین باشقا بیر اؤلکه‌ده اولمادیغینی وورغولایان سویلو "عینی شکیلده 2020-جی ایلده اپیدمی پروسه سینه باخمایا‌راق 41 مین 379 دیپورت ایشله‌می حیاتا کئچیریلدی. ایلین اولین‌دن بو یانا 9 مین 369 قاچقین اؤلکه‌دن کنارا چیخاریلیب. بو سبب‌دن بو اینسان‌لارین اؤلکه‌یه قانون‌سوز یوللا گیرمه‌سی‌نین قارشی‌سینی آلماق بیزیم اوچون چوخ واجیب‌دیر" دئیه بیلدیریب.
